Einn uppáhalds maturinn okkar er nautaribeye með bernaise svo hér kemur útfærsla af slíkri máltíð fyrir ykkur að njóta . Bernaise sósuna kenndi Kalli vinur okkar mér að gera í sumarbústaðarferð fyrir nokkrum árum . Aðferðin var skráð í “ notes ” í símanum og hefur verið gerð margoft síðan og aðeins klikkað einu sinni hjá mér en þá þeytti ég eggjarauðurnar ekki nógu lengi og því er bannað að vera óþolinmóður þegar kemur að því . Ég grínaðist í honum í gær að ég væri nánast farin að geta gert sósuna blindandi og hann ætti nú ekkert að vera að skipta sér af sósugerðinni hjá mér þegar hann gerði sig líklegan til að taka völdin yfir hrærivélinni , hahaha ! Meðlætið þarf ekki að vera flókið en hér eru kramdar kartöflur , smjörsteiktur aspas og bernaise sósa með steikinni ásamt góðu rauðvíni . Fyrir 4 - 5 3 - 4 nautaribeye steikur ( fer eftir stærð og þykkt ) Hitið ofninn 160°C . Bræðið smjör á pönnu og steikið hvora hlið á háum hita í um 1 - 2 mínútur ( fer eftir þykkt ) og kryddið báðar hliðar . Færið steikurnar yfir í eldfast mót , hellið smjörinu af pönnunni yfir og eldið í ofni þar til kjarnhiti nær 48°C . Takið steikurnar þá út úr og leggið álpappír þétt að þeim þar til kjarnhiti nær um 57 - 58°C ( fyrir medium-rare steik ) . Fjarlægið álpappírinn og ausið smjörinu úr botni fatsins yfir steikurnar og kryddið með örlitlu af steikarkryddi í viðbót , hvílið kjötið í um 10 mínútur áður en það er skorið niður . 1 - 2 msk. fljótandi nautakraftur Bræðið smjörið í potti og leyfið því að kólna þar til það er ylvolgt ( ef það er of heitt eru meiri líkur á að sósan skilji sig ) . Ef þið eruð í tímaþröng er gott að hella smjörinu úr pottinum í annað ílát til að það sé fljótara að kólna niður . Þeytið á meðan eggjarauðurnar þar til þær þykkjast og lýsast ( um 5 mínútur ) . Bætið þá smjörinu saman við í mjórri bunu og hrærið á meðan á lágum hraða . Bætið restinni af hráefnunum saman við og þeytið stutta stund og berið strax fram . Gott búnt af ferskum aspas ( c.a 15 stönglar ) 3 hvítlauksrif ( söxuð smátt niður ) Skerið endana af aspasnum ( um 2 cm neðan af ) . Bræðið smjörið á pönnu við meðalháan hita og setjið hvítlaukinn út á . Þegar hvítlaukurinn fer aðeins að brúnast má bæta aspasnum við og velta honum reglulega upp úr smjöri / hvítlauk þar til hann fer að mýkjast ( um 5 - 8 mínútur ) . Kryddið með salti og pipar eftir smekk og berið strax fram . Kramdar kartöflur með parmesan Um 10 meðalstórar kartöflur eða fleiri minni Gróft salt , pipar , söxuð steinselja Sjóðið kartöflurnar þar til þær mýkjast . Leggið bökunarpappír í ofnskúffu og hellið smá ólífuolíu yfir hann . Raðið kartöflunum því næst í skúffuna og kremjið þær lauslega niður með glasi / kartöflustappara . Stráið aftur vel af ólífuolíu yfir ásamt grófu salti og pipar . Rífið að lokum parmesan ost yfir og bakið í 200° heitum ofni í um 15 mínútur eða þar til kartöflurnar fara að gyllast og verða stökkar að utan . Stráið þá smá saxaðri steinselju yfir ( má sleppa ) .